PRIMĂRIA MUNICIPIULUI TIMIŞOARA                                                        APROBAT
DIRECŢIA PATRIMONIU                                                                                    PRIMAR
BIROU SPAŢII-TERENURI
Nr. SC2009-8093/15.03.2010                                                                 dr. ing. Gheorghe Ciuhandu                 

REFERAT

	Legea nr.550 din 14 octombrie 2002 privind vânzarea spaţiilor comerciale proprietate privată a statului şi a celor de prestări servicii, aflate în administrarea consiliilor judeţene sau a consiliilor locale, precum şi a celor din patrimoniul regiilor autonome de interes local (actualizată), a stabilit cadrul juridic pentru  vânzarea spaţiilor şi a terenurilor către cumpărători.
	Art. 13 alin (1) precizează : „Terenul aferent spaţiului comercial sau de prestări de servicii se vinde o dată cu acesta, dacă este clarificată situaţia sa juridică şi dacă sunt îndeplininite condiţiile legale”.
	Art. 13 alin (2) precizează : „Terenul a cărui situaţie juridică se clarifică după data vânzării spaţiului comercial sau de prestări de servicii, va fi vândut cumpărătorului spaţiului, la cererea  acestuia”.
Terenurile proprietate privată a statului, aferente spaţiilor comerciale sau de prestări de servicii vândute în baza Legii 550/2002, nu au putut fi vândute o dată cu spaţiile deoarece nu au fost clarificate cotele părţi indivize, urmând a fi vândute proprietarilor spaţiilor după clarificarea cotelor părţi indivize ce revin spaţiilor vândute.
Art.5 alin (1) lit.c din Legea nr.341/2004 a  recunoştinţei faţă de eroii-martiri şi luptătorii care au contribuit la victoria Revoluţiei Române din Decembrie 1989 potrivit căruia beneficiarii legii au dreptul de a “cumpăra sau închiria cu prioritate, fără licitaţie, din fondul de stat, un spaţiu comercial sau de prestări servicii corespunzător, cu o suprafaţă utilă de până la 100 mp. …”.	
Terenurile proprietate privată a statului, aferente spaţiilor comerciale sau de prestări de servicii vândute în baza Legii 341/2004, nu pot fi vândute o dată cu spaţiile.
Prin Hotărârea nr.501 din 25.11.2008 privind încasarea taxei pentru folosirea terenurilor aferente spaţiilor comerciale sau de prestări servicii vândute în baza Legii nr.550/2002 s-a aprobat calcularea taxei pentru folosirea terenurilor aferente spaţiilor comerciale sau de servicii vândute, în baza tarifului stabilit prin H.G. 797/14.07.2005, modificată.
	Urmare a controlului efectuat de către Camera de Conturi a Judeţului Timiş în perioada 01.05.2008-31.07.2008, s-a emis Decizia nr.34/08.07.2008 a Directorului Direcţiei de Control Financiar Ulterior, s-au încheiat în anul 2009 FISE DE CALCUL pentru stabilirea taxei pentru folosirea terenurilor aferente spatiilor comerciale sau de prestări servicii vândute în baza Legii nr.550/2002 sau Legii nr.341/2004.
	Direcţia Regională de Statistică Timiş, prin adresa nr.09/08.01.2010, comunică rata inflaţiei anului 2009 faţă de anul 2008 de 5,59%.
	Având în vedere cele prezentate, 

PROPUNEM:

1. Aprobarea de către Consiliu Local al Municipiului Timişoara a unui proiect de hotărâre care să aprobe indexarea cu rata inflaţiei de 5,59% a taxei pentru folosirea terenurilor aferente spaţiilor comerciale sau de prestări servicii vândute în baza Legii nr.550/2002 sau Legii nr.341/2004.
2. a) Taxa pentru anul 2010 pentru folosirea terenului aferent spaţiilor comerciale sau de prestări de servicii vândute în baza Legii nr.550/2002 sau Legii nr.341/2004  se va achita până în data de 30.11.2010.
     b) Pentru plata cu întârziere se percep majorări de întârziere de 0,1%/zi de întârziere.

                                   VICEPRIMAR                                                          DIRECTOR

                                  ing. Adrian Orza                                            ec. Nicuşor Constantin Miuţ

                                                                                                           BIROU SPAŢII-TERENURI
                                                                                       
                                       AVIZAT                                                              ing. Marius Voicu
                              SERVICIU JURIDIC
                                                                                                              REFERENT DE SPEC.

                                                                                                               sing. Gheorghe Drăgoi  

                                                                                                                                                   Cod FP 53-01, ver.1